ประจำเดือนขาด3วันแล้วค่ะ เคยตรวจครรภ์ ไปแล้วแต่ขึ้น1ขีด วันนี้วันเสาร์ ตรวจเช้าวันพฤหัสบดีที่ผ่านมาค่ะ อยากทราบว่า จะตรวจอีกทีตอนไหนคะ ถึงจะได้ผลที่น่าเชื่อที่สุด และตรวจอีกทีพรุ่งนี้เช้าได้ไหมคะ
สวัสดีค่ะ หากวันพฤหัสบดีที่ได้ตรวจไป เป็นวันที่ประจำเดือนควรจะมา แต่ไม่มา แล้วตรวจหาการตั้งครรภ์แล้วพบขึ้น 1 ขีด ก็แสดงว่าไม่น่ามีการตั้งครรภ์เกิดขึ้นค่ะ อย่างไรก็ตาม ยังมีโอกาสที่จะตรวจไม่พบได้ ดังนั้น หากในตอนนี้ได้ผ่านมา 3 วันแล้ว ควรลองตรวจซ้ำดูอีกครั้ง โดยใช้ปัสสาวะแรกจากการตื่นนอนในตอนเช้า เพื่อให้เกิดความแม่นยำมากขึ้น หากยังคงตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ และการที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น